Klangit

Klangit ialah sebuah kumpulan rock Malaysia berasal dari Kuala lumpur. Ditubuhkan pada Februari 2008, terdiri daripada Mohd Nor Hadre Ayub (Ary; vokalis), dan Mohd Haris Mohamad (Haris; gitar) 

. Kumpulan ini meraih kemasyhuran menerusi single popular mereka, "Sesal Mendua" dan "Dia Lydia".

Sejarah
Biarpun sering disalah anggap sebagai kumpulan muzik Indonesia, hakikatnya, kesemua ahli kumpulan Klangit ialah anak jati Malaysia yang berasal dari Kuala lumpur. Mereka dipetik sebagai berkata: "Kami dari Malaysia dan berwarganegara Malaysia".

Nama kumpulan ini diilhamkan sebagai 'menadah tangan ke langit' (berdoa). Bakat Klangit telah dicungkil oleh Mujahid. Namun tuah mereka masih belum kelihatan ketika itu. Atas kesungguhan dalam memperjuangkan nama dan muzik mereka, pada Ogos 2011, Klangit mengikat kontrak rakaman bersama Sony Music Malaysia.

Klangit mula mencuri perhatian umum menerusi single sulung mereka, "Sesal Mendua" hasil nukilan Panji Sakti . Jumlah muat turun lagu ini telah mencapai hampir 150,000 unit sejak mula dikeluarkan. Pada 5 Oktober 2012, album sulung mereka, Dewi telah dilancarkan.

Pada tahun 2014, Klangit melancarkan EP pertama mereka, Satu Sama yang memuatkan sebanyak lima lagu. Klangit mengumumkan pembubaran mereka apabila vokalisnya, Ary memulakan kerjaya muzik secara solo.

Pada tahun 2020, Klangit kembali aktif dengan melancarkan single terbaharu mereka, "Aku Masih Di Sini".

Ahli kumpulan
 Mohd Nor Hadre Ayub (Ary) – vokalis (2008–kini)
 Mohd Haris Mohamad (Haris) – gitaris (2008–kini)

Diskografi

Album studio

EP

Single

Rujukan

Pautan luar
 Klangit di AllMusic

Kumpulan rock Malaysia
Kumpulan muzik ditubuhkan pada tahun 2008